open-index/open-wikipedia-markdown huggingface dataset:
Menneskenes barn

***Menneskenes barn*** er en dystopisk thriller fra 2006 regissert av Alfonso Cuarón. Den er løst basert på P.D. James' roman med samme navn, og Clive Owen spiller protagonisten Theo.

Filmen ble nominert til tre Oscar for «beste adapterte manus»,«beste fotografering» og «beste klipping» under den 79. Oscar-utdelingen.

## Handlingsreferat
I 2027, etter 18 år med global menneskelig infertilitet, er sivilisasjonen på randen av utryddelse. Storbritannia, den eneste stabile nasjonen i verden med en fungerende regjering har blitt fullstendig oversvømt av asylsøkere og innvandrere fra resten av verden. Storbritannia har blitt en politistat og det britiske militæret anholder ulovlige innvandrere over en lav sko. Theo Faron (Clive Owen) blir kidnappet av en militant gruppe, The Fishes, som kjemper for asylsøkernes rettigheter. Lederen deres viser seg å være hans ekskone Julian Taylor, som han ble separert fra da sønnen deres døde under en influensa-pandemi i 2008. Julian tilbyr Theo penger for å skaffe papirer for en ung flyktning ved navn Kee. Theo skaffer de riktige papirene fra en fetter som er byråkrat. Kee kan likevel ikke reise noen steder uten ledsager, så Theo godtar å eskortere Kee i bytte mot mer penger. De reiser mot kysten til en båt som venter på dem litt utenfor kysten.

De blir overfalt av en væpnet gruppe, og Julian blir skutt og drept. The Fishes dreper to politimenn som stopper bilen deres før de stikker av og søker tilflukt i et trygt hus. Kee avslører at hun er gravid, og at hun er den eneste gravide kvinnen igjen på jorden. Påfølgende natt overhører Theo en samtale mellom flere medlemmer av The Fishes og han oppdager at Julians død egentlig ble arrangert av dem, slik at de kunne bruke Kee og barnet som politisk verktøy under en kommende revolusjon mot myndighetene. Theo vekker Kee og de stjeler en bil og rømmer til Theos venn Jasper Palmer (Michael Caine), som tar seg av sin kone, en tidligere journalist som ble katatonisk etter å ha blitt brutalt torturert flere år tidligere. The Fishes finner huset de gjemmer seg i og Jasper blir igjen for å stoppe dem, og Theo blir forskrekket vitne til at the Fishes dreper Jasper.

Før de rekker frem til kysten føder Kee en liten jente. Dagen etter får Theo og Kee vite at en krig har brutt ut mellom den britiske hæren og flyktningene med støtte fra The Fishes. Midt i kampene mellom hæren og flyktningene blir Kee og babyen tatt til fange av The Fishes. Theo sporer dem opp til en leilighet som er under kraftig angrep fra militæret, og han får henne ut. Overveldet av det nyfødte barnet blir det en midlertidig stopp i kampene, og de unnslipper. De kommer seg over i en båt, og ser på at Royal Air Force bomber flere bygninger på land. Det viser seg at Theo ble skadet i kamphandlingene. Kee forteller at hun vil kalle barnet sitt Dylan, etter Theos avdøde sønn. Theo dør av skadene i det ett skip nærmer seg gjennom tåken og redder dem.

## Skuespillere

## Eksterne lenker
* 
*
Rognes stasjon

**Rognes stasjon** er en ubetjent jernbanestasjon på Rørosbanen ved Rognes i Midtre Gauldal kommune i Trøndelag fylke. Stasjonen ble åpnet under navnet *Rognæs* i 1876, som var ett år før hele strekningen av Rørosbanen stod ferdig, og stasjonsbygningen ble oppført året etter med tegninger av Peter Andreas Blix. Stasjonen fikk den nåværende navneformen i 1894. 

Den 24. august 1940 ble hele stasjonsområdet og mye av jernbanesporet i dalføret Gauldalen rammet av flom i Gaula på grunn av langvarig regnvær, noe som førte til at hele stasjonsområdet falt i elva. En ny stasjon ble derfor bygget om lag 400 meter lenger sør i 1945 etter tegninger av NSB Arkitektkontor, og denne var betjent frem til 1958 da den ble nedlagt for all trafikk.

I 1974 ble Rognes stasjon nedgradert til en holdeplass, og den nåværende holdeplasen ble oppført rundt 200 meter lenger sør for stasjonen i 1974. Den tidligere stasjonsbygningen eies i dag av private og benyttes til boligformål. Rognes ligger 95,9 meter over havet mens avstanden til Oslo S er på 498,36 km.


Fil:Rognes stasjon Noodt-0299 01 1.jpg|Den opprinnelige stasjonsbygningen ble tatt av flom i 1940.
Fil:Roggnes (5138802643).jpg|Under flommen i 1940 forsvant stasjonsområdet.
Fil:Rognes stasjon i 2014.JPG|Slik ser dagens leskur ut.


## Litteratur
* 
* 

## Eksterne lenker
Sagefossen kraftverk (Flekkefjord)

**Sagefossen kraftverk** tidligere **Sagefossen kraftstasjon**  er et vannkraftverk i Kvinesdal kommune i Agder. Sagefossen er ett av de første elektrisitetsverk som ble igangsatt i Norge. Det ligger ved Fedafjorden og får vann fra nedbørsområdet Fosselandsheia. Kraften derfra sørget for at Flekkefjord fikk virksomt gatelys som by nr. 2 i Norge.

Kraftverket utnytter et fall på 104 meter fra Sagevann til sjøen. Nedslagsfeltet er på 16,3&nbsp;km² og normalårlig tilsig  er på 25 millioner m³.

Samlet magasinvolum er 6&nbsp;104 millioner m³ fordelt på 6 regulerte magasiner. I tillegg er det noen mindre uregulerte vann.

Installert effekt er 3 MW  med en francisturbin og midlere årsproduksjon er på 5,7 GWh.

Produksjonen startet 9. januar 1901 med et aggregat på 140 kW. Kraftstasjonen var forberedt for 3 maskiner og aggregat 2 kom i drift i 1912 og aggregat 3 i 1930. Samlet installert ytelse var da 1275 kVA. Kraften ble ført frem til Flekkefjord via en 5000 volt vekselstrøm kraftlinje. Kraftstasjonen ble modifisert i 1988 da et nytt stort aggregat ble installert til erstatning for de tre gamle. Vannet ledes i en 436 meter lang glassfiber rørgate på fundamenter i dagen fra inntaket til kraftstasjonen.

Opprinnelig var det borgere av Flekkefjord som fikk satt kraftverket i drift, gjennom Flekkefjord Elektrisitetsverk som også sto for linjenett og fordeling. Da dette ble for lite, bygde man ut Høylandsfoss kraftverk (1948) som lå i daværende Feda kommune (nå Kvinesdal). Linjene ble etter hvert samkjørt med Vest-Agders øvrige kraftselskaper som ble slått sammen til Agder Energi.

Kraftverket eies av E-Co Energi.

## Referanser


## Kilder
* 
* NVE vannkraftdatabase
* Hafslund E-CO
* Lister: Strid om første kraftutbygging i Kvinesdal
Fonn

**Fonn** (norrønt Fǫnn, «snøfonn») er gyger, en kvinnelig jotne, og representerer en form for eldre naturguddom som er vagt definert i norrøn mytologi. Hun er datter av Snø, som synes å være en personifisering av snø, søster av Torre («barfrost»), Mjoll («fint snøfokk»), og Driva («snødrev»), som alle synes å være aspekter av Snøs personifisering. Snø nedstammer fra Fornjot. Fonn er forøvrig tante til Nór, hvis veier han fulgte på leting etter sin antatt bortrøvede søster Goi, er Orknøysagaenes legendariske forklaring på navnet Noreg, av norrønt Nórvegr. Fonn er følgelig også tante til Gór. 

## Referanser


## Eksterne lenker
* Frá Fornjóti ok hans ættmönnum: Hversu Noregr Byggðist
* Frá Fornjóti ok hans ættmönnum: Fundinn Noregr
Dave Shea

**Dave Shea** er en amerikansk webdesigner som er velkjent i miljøet for standardbasert design. Han er opphavsmannen til CSS Zen Garden, og publiserer sin egen blogg, Mezzoblue. Shea driver også sitt eget webdesignstudio,  Bright Creative, og er en aktiv deltaker og bidragsyter til Web Standards Project.

## Utgivelser
Sammen med andre skribenter, gav Shea ut boken *The Zen of CSS Design*. Han har også bidratt til A List Apart, Digital Web Magazine, APress, og DMXZone. Arbeidene hans har blitt framvist i mange magasiner, bøker og nettsteder.

## Referanser


## Eksterne lenker
* Mezzoblue 
* Bright Creative Web Studio
* css Zen Garden (i norsk oversettelse)
Jeffrey Zeldman

**Jeffrey Zeldman** er en  prominent, amerikansk taler og forfatter innenfor fagfeltet webdesign. Han driver også sitt eget webdesignstudio, Happy Cog, og har skrevet en populær blogg om webdesign siden 1995. Zeldman var også med å starte Web Standards Project (WaSP), en gruppe profesjonelle webdesignere som ivrer for å informere om og utbre bruken av bransjestandardene fra World Wide Web Consortium (W3C).

Zeldman regnes som en av de fremste visuelle designerne som begynte å løse problemer innenfor webdesign med standardbaserte løsninger som fungerer på tvers av alle slags nettlesere. Slik sett er han i selskap med blant andre Dave Shea og Douglas Bowman. Spesielt har han hjulpet til å avlive myten om at tilgjengelige nettsteder ikke kan være visuelt attraktive, men må se «udesignet» ut. Bøkene og nettstedene hans har bidratt til en generell utbedring av det tekniske aspektet, den visuelle designen, brukervennligheten og tilgjengeligheten til alle slags nettsteder.

## Betydning for Nettet
I 1997 startet Zeldman A List Apart. I begynnelsen var dette en epostliste, men i 1998 tok den steget fra epostliste til et eget nettsted. Magasinet inneholder artikler som har blitt lovprist av webdesignere i alle verdenshjørner, blant andre «Suckerfish Dropdowns,» «Sliding Doors of CSS» og «Alternative Style: Working with Alternate Style Sheets.»

I 2001 var redaksjonen til A List Apart lei av den manglende støtten for standarder i de populære nettleserne. For å drive teknologien framover, byttet de derfor til den kjente standarden Cascading Style Sheets (CSS), først utarbeidet av Håkon Wium Lie. Samtidig oppfordret de leserne sine til å foreta det samme byttet, og hundrevis fulgte etter.

## Personlig informasjon
Jeffrey Zeldman er fraskilt fra Carrie Bickner, for de invidde kjent som Rogue Librarian og som har en ledende stilling ved New York Public Library. Hun er også forfatter av *Web Design on a Shoestring*. De har en datter sammen, Ava. Zeldman er tørrlagt alkoholiker, og har vært sober siden 1993.

## Forfatterskap
* *Taking Your Talent to the Web: Making the Transition from Graphic Design to Web Design.* (ISBN 0-7357-1073-2)
* *Designing With Web Standards.* (ISBN 0-7357-1201-8)

## Eksterne lenker
* Jeffrey Zeldman Presents
** ''Designing with Web Standards''
* An Event Apart 
* Happy Cog
* Første kapittel av ''Designing with Web Standards'': 99.9% of Websites are Obsolete
* Slashdot: Jeffrey Zeldman Bites Back (2000 interview)

### [http://www.alistapart.com/ A List Apart]
* Web 3.0
* To Hell With Bad Browsers
* From Table Hacks to CSS Layout: A Web Designer’s Journey
Strålingståke

**Strålingståke** er tåke som oppstår som resultat av avkjøling av bakken og lufta umiddelbart over bakken. Slik tåke er typisk for innlandet – særlig om høsten. 

Strålingståke dannes om natta i klarvær og i luft med relativt høy fuktighet. Under skyfrie forhold avkjøles bakken og lufta over bakken raskt etter solnedgang. Hvis luftfuktighten dertil er høy, vil lufttemperaturen raskt falle til under duggpunktet, og det dannes tåke.

I stille vær blir strålingståke sjelden mer enn 1 m dyp, og vil heller ikke danne et sammenhengende lag over større områder. For at strålingståke skal bli av noen mektighet, er en lett bris på 3-4 km/t nødvendig. Vinden skaper nok turbulens til å bringe tåka opp til mellom 10 og 30 m uten å spre den.

Fordi luft som rommer strålingståke er relativt kald og tung, renner den ned i forsenkninger. Derfor er strålingståke tettest i dalsenkninger, mens høyereliggende områder omkring kan være klare. 

Normalt løser strålingståke seg opp 1–3 timer etter soloppgang – tåka letter. I virkeligheten «letter» ikke tåka; sola varmer bakken, som igjen varmer lufta over bakken. Dermed fordamper tåka nedenfra og opp, og tåka ser ut til å lette. De siste restene av strålingståke om morgenen arter seg som et tynt, hvitt skylag.

## Se også
* Smog
Valentín Elizalde

**Valentín Elizalde** (født 1. februar 1979, død 25. november 2006) var en meksikansk banda-musiker. Han var kjent som *El Gallo de Oro* «Den gyldne hane». Hans mest populære Norteño-hits var «Vete ya», «Ebrio de amor» og «Soy así».

## Drept
Elizalde, som ofte sang om rusmidler, ble drept sammen med sin sjåfør og manager i et gjengoppgjør. Den 25. november 2006 ble Elizalde funnet drept sammen med sjåføren Raymundo Ballesteros og manager Mario Mendoza.

## Utgitte album
**Soy Así (2005)**
#Zenaida ingrata 
#Soy así
#Si me ven
#Cielo 
#El errante 
#Quiero charlar con la muerte 
#La gallina ponedora 	
#Aunque te enamores 
#Nada 	
#Las adulaciones 
#La de enfrente 	
#De verdad te quiero 
#El carretero 	
#La tambora va a sonar

**Mi Satisfacción. (2002)**

#Vete ya  	
#Sobre la tumba de mi padre 	
#El huizache 	
#Vuelve cariñito
#Vuelve especial
#Gracias porque volviste
#Satisfacción
#Lalo el de Guadalajara
#La papa
#Vazu (Una estrella)
#Rama verde
#Pedida y dada

**17 Éxitos en honor a mi padre (2001)**
#Un sueño de tantos
#Esta cobardía
#Encendido clavel
#Cuida tu vida
#Clavel en primavera
#La Chiclanera
#El Gallo de Oro
#Ayer bajé de la sierra
#Los 500 novillos
#Corazón de piedra
#Fue mentira
#Por cuentos
#El compa Chuy
#Corrido de Carlos
#La suavecita
#El escape del Chapo
#Adiós a mi lira

**Traición Federal (2000)**

#El palmero
#La Lobo blindada
#Nuestro jale
#El mensaje
#Vagabundo
#Una noche para dos
#Traición federal
#Embarazo falso
#Ebrio de amor
#A mi Sonora
#Ámame
#Voy a vengarme de ti

**Regresan los Mafiosos (1999)**

#Mi Virgencita  	
#La playa 
#Corrido del primo 
#Regresan los mafiosos 	
#Juan Luévano Sarmiento 
#Juan Diego Cota 
#Cirilo Flores Quezada 
#Destino cruel 	
#Hola y adiós 	
#El Chipilón 
#Siempre te amaré 	
#Pedido original 	
#El teniente Lucas
#Ni dada la quiero

## Referanser


## Eksterne lenker
* 
*
De internasjonale øylekene 1985

**De internasjonale øylekene 1985** (**De 1. internasjonale øylekene**) ble avholdt på Man i perioden 18. juli til 24. juli 1985. Arrangør av øylekene er International Island Games Association.

## Medaljefordeling

## Idretter

* Badminton – resultater
* Fotball (5-a-side) – resultater
* Friidrett – resultater

* Skyting – resultater
* Svømming – resultater

* Sykling – resultater
* Volleyball – resultater

## Eksterne lenker
* Inaugural Inter-Island Games - Isle of Man 1985 hos iiag.org
EM i ishockey for menn 1926

**EM i ishockey for menn 1926** var det 11. europamesterskapet for landslag i ishockey som ble arrangert av Det internasjonale ishockeyforbundet (LIHG, i dag IIHF). Mesterskapet ble arrangert i Sveits for tredje gang og kampene ble spilt i Davos fra 11. til 18. januar 1926. Ni lag deltok hvor det ble først avviklet gruppespill med tre lag i hver pulje. Tsjekkoslovakia var regjerende europamestere.

Sveits vant gull og sin første EM-tittel, Tsjekkoslovakia tok sølv og Østerrike tok bronse.

## Gruppe A

### Tabell gruppe A

*Tsjekkoslovakia til mellomrunde 1. Belgia til spill mellomrunde 2, Spania til mellomrunde 3.
## Gruppe B

### Tabell gruppe B

*Østerrike til mellomrunde 1. Frankrike til spill mellomrunde 2, Polen til mellomrunde 3.

## Gruppe C

### Tabell gruppe C

*Sveits til mellomrunde 1. Storbritannia til spill mellomrunde 2, Italia til mellomrunde 3.
## Mellomrunde 3

### Tabell mellomrunde 3

*Polen til spill om plass 6. Italia ble nummer 8. og Spania 9. 

## Mellomrunde 2

### Tabell mellomrunde 2

*Belgia spill om plass 6. Storbritannia til mellomrunde 1. Frankrike ble nummer 5. 

### Spill om 6.-plass

*Polen ble nummer 6 og Belgia 7.

## Mellomrunde 1

### Tabell mellomrunde 1

*Storbritannia ble nummer 4. Sveits, Østerrike og Tsjekkoslovakia til spill om medaljene.

## Spill om medaljene

### Tabell medaljer

## Medaljer

## Referanser


## Kilder
* Resultater www.hockeyarchives.info
Norteño

**Norteño** eller **musica norteña** er en typisk musikksjanger fra nord i Mexico. Trekkspill og 12-strengers gitar er de mest fremstående instrumentene til denne musikkstilen. Norteño kommer fra tidlig på 1900-tallet, opprinnelig fra nord for Rio Grande ved grenseområdene mellom Texas og Mexico, hvor det gradvis har blitt utviklet en unik musikkstil.

Nedenfor finnes eksempler på typisk norteñomusikk.

**Moderne norteño**:
*''Chaparra de mi Amor''  av Palomo
*''De Un Rancho A Otro'' av Dueto Voces del Rancho
*''El Disgusto'' av Dinastia Norteña
*''Boquita Colorada'' av Oro Norteño
*''En Las Cantinas'' av El Chapo de Sinaloa
*''Las Tres Ramitas''  av Los Dinamicos Del Norte
*''Te Quiero Mucho''  av Los Rieleros del Norte
*''Paloma Errante'' av Los Rieleros del Norte
*''Reina del Sur''  av Los Tigres del Norte
*''Causame La Muerte'' av Los Tigres del Norte

**Tradisjonell/«oldie» norteño**:
*''Por Una Mujer Casada'' av Los Tremendos Gavilanes
*''Busca Otro Amor'' av Las Jilguerillas
*''El Chubasco'' av Carlos y José
*''Ojitos Negros'' av Cornelio Reyna
Kolbjørnsvik

**Kolbjørnsvik** (tidligere skrevet *Kolbjørnsvigen* eller *Colbjørnsvigen*) er en tettbebyggelse på Hisøy i Arendal kommune. Det var historisk et sentrum for sjøfart, handel, maritimt håndverk og skipsbygging. Kolbjørnsvik lå tidligere i Øyestad kommune og senere i Hisøy kommune, der det var kommunesenter frem til kommunesammenslåingen til nye Arendal kommune i 1992.

Det er bare havnebassenget som skiller Kolbjørnsvik fra Tyholmen i Arendal by, så fra gammelt av har det vært tette bånd mellom stedene, selv om de var også i en periode separate kommuner. Det var kjøpmannsgårder i Kolbjørnsvik som tilhørte byen, og de betalte skatt der. 

Siden 1893 har fergene Kolbjørn (1893–1915), Kolbjørn II (1915–1979) og Kolbjørn III (1980–) trafikkert ruten Kolbjørnsvik –  Arendal – Norodden – Kolbjørnsvik. Med hyppige avganger sørger Kolbjørn for at befolkningen i Kolbjørnsvik har en rask vei til Arendal sentrum.

En viktig institusjon på stedet er Hisøy legesenter AS som holder til i den tidligere skrivergården, Hisøy rådhus.

I dag regner SSB at Kolbjørnsvik er en del av tettstedet Arendal, og det er omtrent 400 husstander som regnes som tilhørende til Kolbjørnsvik. 

Sentralt i Kolbjørnsvik har idealister drevet lokalpuben Moringen siden 2002.

## Referanser
Steinavær

**Steinavær** er ei øygruppe i Harstad kommune i Troms. Øygruppa ligger i Andfjorden, mellom Senja og Andøya, og nord for de større øyene Bjarkøya, Grytøya og Sandsøya. Den største øya i øygruppa er Styrmannsholmen. Steinavær hadde fast bosetting til 1912, og ble helt avfolket i 1914.

Indre og Ytre Steinavær er vernet som landskapsvernområde. Mellom 1. mai og 15. juni er det forbudt å gå i land på alle holmer og skjær i fredningsområdet, unntatt Styrmannsholmen, der ferdsel er tillatt hele året. Ved Steinavær finnes et stort korallrev. https://web.archive.org/web/20070930180320/http://www.imr.no/__data/page/4637/5_Kartlegging_og_overvakning_av_korallrev.pdf

## Historikk
Rundt forrige århundreskifte var Steinavær mye brukt som fiskevær under vår- og sommerfisket.
I 1897 ble øygruppen Ytre Steinavær kjøpt opp av Statens Havnevesen for å kunne hente ut stein til molobygging. Prisen var kr 2&nbsp;000.
Herfra ble det hentet ut enorme mengder av steinblokker på mellom fem og ti tonn som ble fraktet med prammer til moloanleggene på Andenes i Andøy. Det var havnevesenets dampbåt «Andenæs» som trakk prammene. Dette uttaket av steinblokker hadde pågått en tid i forveien og det var et etablert steinbrudd med ekspertise og tilstrekkelig kapasitet før havnevesenet kjøpte øygruppen.
Det ble også fraktet stein helt til Segelvik i Kvænangen i Nord-Troms – en distanse på over 40 norske mil fra Steinavær. I Segelvik bygde man en molo på vel 40 meter lengde, mens moloanlegget på Andenes var rundt 450 meter. Arbeidene på begge stedene ble ledet av driftsingeniør A. Dorph.

## Eksterne lenker
* Bent Svinnungs padleside om Styrmannsholmen i Steinavær
* Bent Svinnungs padleside om Kvaløya i Steinavær
* Verneforskrift for Steinavær landskapsvernområde med dyrelivsfredning
Näckrosen tunnelbanestasjon

**Näckrosen tunnelbanestasjon** er en stasjon på Stockholms tunnelbane. Den ligger i kommunene Solna og Sundbyberg. Stasjonen trafikkeres av T-bane 3 (blå linje), og ligger mellom stasjonene Solna centrum og Hallonbergen.

Stasjonen ble åpnet 31. august 1975, da den blå linjen ble innviet. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Sunde (Hitra)

**Sunde** er et tettsted i Hitra kommune i Trøndelag. Stedet var tidligere fergeleie for fergesambandet Storoddan–Sunde–Hemnskjel–Sandstad. Hemnskjelbrua knytter Sunde til Hemnskjel med innslagspunkt for Hitratunnelen.

Sunde var tidligere del av gamle Snillfjord kommune før sammenslåingen med Hitra kommune i 2020.
Ørja

**Ørja** er ei øy i Senja kommune i Troms. Øya ligger i Andfjorden, sørvest for Grunnfarnes på Senja. Ørja var tidligere fiskevær, med bosetting i mange hundre år. Størst var aktiviteten rundt 1900, da det bodde 21 mennesker på øya. Siden 1919 har imidlertid øya vært fraflyttet.

## Eksterne lenker
* Torsken kommune: Holmenvær og Ørja 
* Søndre Senniens Budstikke: Ørja - korfør heite den det?
Lemmingvær

**Lemmingvær** er ei øy i Senja kommune i Troms. Øya ligger vest for Stonglandet og sørøst for Skrolsvik på Senja. Øya er flat og myrlendt. Lemmingvær er bebygd, men fraflytta.

Lemmingvær og småøyene rundt er vernet som landskapsvernområde. I perioden 1. mai – 31. juli er det forbudt å gå i land på den sørligste delen av øya og de andre øyene i verneområdet.

## Eksterne lenker
* Bent Svinnungs padleside om Lemmingvær
* Verneforskrift for Lemmingvær landskapsvernområde med dyrelivsfredning
Kista tunnelbanestasjon

**Kista tunnelbanestasjon** er en stasjon på Stockholms tunnelbane. Den trafikkeres av T-bane 3 (blå linje), og er den eneste stasjonen på denne linjen som ligger over bakkenivå (på en viadukt). 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Tawhid

**Tawhīd** (arabisk: **توحيد**); også transkribert som **tawheed**, **toheed** og **tauheed**; (tyrkisk: *Tevhid*) er et uttrykk for islamsk forståelse av Guds enhet. Ordet er avledet av *wahda*, enhet. 

Islams strengt konsekvente monoteisme har retorisk brodd både mot den kristne treenighetslæren og mot polyteismen i den før-islamske arabiske kulturen. Det motsatte av tawhīd er **shirk**, som betyr å sette noe eller noen ved Guds side.

Begrepet *tawhid* har en lang historie. al-Ash'ari (878-941) var blant de muslimske teologene som på 900-tallet drøftet Guds natur. Formuleringer i Koranen om Guds «hender» og om at Gud «sitter» kunne fra én side sett forstås som om Gud hadde et legeme. I og med dette legemets «legems*deler*» kunne ikke Gud lenger sees som én. al-Ash'ari avviste problemstillingen og hevdet at Guds vesen ikke kunne defineres. Hans etterfølger *Abu Bakr al-Baqillani* (d. 1013) følger opp disse problemstillingene, samt rasjonelle gudsbevis, i sin avhandling *al-Tahwid*.

Under almohade-dynastiet i Nord-Afrika 1130-1269 ble tawhid oppfattet som essensen av læren om Guds enhet, og denne troen ble ansett som et særtrekk ved almohadene, til forskjell fra deres rivaler og forløpere almoravidene. 

Den egyptiske reformatoren Muhammad Abduh (1849–1905) hevdet i sin bok *Risalat al-tawhid* (*læren om Guds enhet*, 1897) at «enhver velfundert tenkning fører til en tro på Gud, slik han er beskrevet i Koranen». Den egyptiske tenkeren Sayyid Qutb (1906–1966) mente at tawhid er *det underliggende prinsipp i all sann religion*. 

Koranens sure 112, *Enhetsbekjennelsen* er også et tidlig uttrykk for tawhid:

## Referanser
Husby tunnelbanestasjon

**Husby tunnelbanestasjon** er en stasjon på Stockholms tunnelbane. Den ligger i bydelen Husby i Västerort i Stockholm kommune. 

Stasjonen trafikkeres av T-bane 3 (blå linje) og ligger mellom stasjonene Kista og Akalla. Den ligger i fjelltunnel under Husby sentrum. 

Stasjonen ble tatt i bruk 5. juni 1977. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Kymlinge tunnelbanestasjon

**Kymlinge tunnelbanestasjon** er en ikke fullført stasjon på Stockholms tunnelbane, i Sundbyberg kommune. Den ligger mellom Hallonbergen og Kista på den blå linjens Akalla-gren.

På slutten av 1970-tallet forelå det planer om å bygge en bydel sør for Kista. Bydelen skulle hovedsakelig være tiltenkt statlige etater og myndigheter, som skulle flytte ut fra Stockholms innerstad. Senere ble det bestemt at visse sentrale myndigheter skulle lokaliseres til andre steder i Sverige, og prosjektet ble avsluttet. Prosjekteringen av stasjonen var allerede påbegynt, og for å bevare den for eventuelle fremtidige utvidelser, ble den bygd i råkonstruksjon, men uten billetthaller, rulletrapper, heiser og annet utstyr. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Ingemannhytta

**Ingemannhytta** er ei ubetjent turisthytte i Sortland kommune i Nordland. Hytta ligger i Gårdsdalen, nordøst for Sørfjordbotn på Hinnøya, ca. 190 moh. Hytta har 5 sengeplasser.

Ingemannhytta ble bygd i 1954. I 1991 fikk Vesterålen Turlag en 20 års bruksavtale for hytta, og i 2004 pusset turlaget opp hytta. Oppussingen ble betalt av Olav Thons stiftelse. Etter oppussingen ga hyttas private eier hytta vederlagsfritt til Vesterålen Turlag.

## Referanser


## Eksterne lenker
* Den Norske Turistforenings side om Ingemannhytta
Trollfjordhytta

**Trollfjordhytta** er ei ubetjent turisthytte i Hadsel kommune i Nordland. Hytta ligger ved østenden av Isvatnet på Austvågøya, i fjellet vest for Trollfjorden. Hytta ligger ca. 405 moh og har 6 senger.

Ei hytte ble bygd i området på 1950-tallet. I 1993 ble denne hytta revet, og ei ny Moelven-brakke ble satt opp i stedet. Denne nye hytta var eid av elektrisitetsverket Trollfjord Kraft AS. Vesterålen Turlag utvidet og oppgraderte hytta i 1994, og fikk deretter driftsansvaret for hytta. I 2004 ble hytta pusset opp av turlaget. Ved årsskiftet 2006/07 overtok Vesterålen Turlag hytta vederlagsfritt fra Trollfjord Kraft.

## Eksterne lenker
* Vesterålen Online: Overdrar hytte til turlaget
* Den Norske Turistforenings side om Trollfjordhytta
Palazzo Farnese (Piacenza)

**Palazzo Farnese** er et palass i Piacenza i regionen Emilia-Romagna i Italia. 

## Historie
Palasset ble bygd på oppdrag av Ottavio Farnese, hertug av Parma og Piacenza, og hans kone Margaret av Østerrike, som var datter til  Keiser Karl V. Hertugen ønsket seg en bolig i Piacenza, der han kunne føle seg tryggere, siden Spania hadde en garnison der. Byggverket ble reist over et gammelt fort, bygd av familien Visconti i 1532. Deler av det gamle fortet kan fortsatt sees. 

Byggeprosjektet ble opprinnelig tenkt ut av Francesco Paciotto fra Urbino. Designet ble modifisert i 1568 av Jacopo Barozzi, bedre kjent som *Vignola*, som også hadde bygd Villa Farnese i Caprarola (Lazio). 

Byggingen, i sin nåværende form, var ferdig i 1602, under Grev Ranuccio I Farnese. 

Etter den siste Farnese-herugens død i 1731 sto palasset og forfalt en periode. Det ble tatt i bruk igjen og renovert tidlig på 1900-tallet. I dag er palasset 100% restaurert, og huser flere museer og utstillinger. 

## Referanser


## Se også
* Palazzo Farnese, Roma
* Villa Farnese
* Palazzo Comunale, Piacenza

## Eksterne lenker
* 
* Virtuell tur gjennom museene
Uten skrupler

**Uten skrupler** kan vise til:

**[[Uten skrupler (1969)]]* – en italiensk film fra 1969
**[[Uten skrupler (1986)]]* – en amerikansk film fra 1986
Blackeberg

**Beckomberga** er en bydel i Västerort i Stockholm kommune. Den grenser til bydelene Grimsta, Råcksta, Norra Ängby og Södra Ängby.

Det meste av bydelen ligger i Bromma bydelsområde, mens ca. 5 hektar ligger i Hässelby-Vällingby.

## Se også
*Blackeberg tunnelbanestasjon
Den utvalgte

:*For artikkel om bok med samme navn, se: [[Den utvalgte (bok)]]*

***Den utvalgte*** (originaltittel: *The Golden Child*) er en amerikansk eventyrfilm og actionkomedie fra 1986 med Eddie Murphy i hovedrollen. Andre sentrale roller spilles av Charles Dance, J.L. Reate og Charlotte Lewis. Regi er ved Michael Ritchie. Filmen handler om det perfekte barn, født med magiske krefter for å bringe det gode til verden. De onde makter kidnappet dette dette barnet. Å finne ham er blir viktigere en noe annet. Denne jobben går til den amerikanske sosialarbeideren Jarrell. 

Filmen fikk lunken mottakelse av kritikerne, men ble en stor publikumssuksess.

## Handling
Chandler Jarrell (Murphy) er en sosialarbeider med spesialitet å finne barn som har forsvunnet. En dag blir kontaktet av en ung asiatisk kvinne (Charlotte Lewis) som forteller ham at et veldig viktig barn, en verdens frelser, har blitt bortført av onde krefter, og at Jarrell er «Den Utvalgte» – og den eneste som kan redde ham. Barnet oppholder seg et sted i Tibet og holdes i fangenskap av demonen Sardo Numspa (Charles Dance). Etterhvert tar Jarrell saken seriøst og blir dermed trukket inn i en kamp mellom gode og onde krefter.

## Om filmen
;Anmelderne
Filmen fikk relativt dårlig mottakelse av kritikerne, noe som gjenspeiles i at den har fått 26% på Rotten Tomatoes (2012). Den amerikanske filmanmelderen Roger Ebert gav den 3 av 4 stjerner og beskrev den som en «underholdende lettvekter».

Anmelderne i Dagbladet og Aftenposten gav den terningkast to, mens anmelderen i VG gav den terningkast tre.

;Publikum
Filmen innbrakte $80 millioner på amerikanske kinoer og endte dermed på en åttendeplass over de mest innbringende filmene i USA i 1986. Dedn innbrakte 9,7 millioner kroner i Sverige. Produksjonskostnadene var på ca. $25 millioner.

;Trivia
Skuespiller Mel Gibson var opprinnelig ment å spille rollen som «Chandler Jarrell». Da Gibson viste seg å være utilgjengelig, valgte produsentene Murphy, og endret manus fra drama til komedie.

;I Norge
Den hadde kinopremiere 21. mars 1987 og videopremiere 1. desember 1987. Den ble utgitt på kjøpefilm den 27. juli 1990 og på DVD (leie og salg) den 6. juni 2001.

## Rollebesetning
* Eddie Murphy : Chandler Jarrell 
* J.L. Reate : The Golden Child
* Charles Dance : Sardo Numspa 
* Charlotte Lewis : Kee Nang 
* Victor Wong : Alter Mann 
* Randall Cobb : Til
* James Hong : Doktor Hong
* Shakti : Kala 
* Tau Logo : Yu 
* Tiger Chung Lee : Khan 
* Pons Maar : Fu 
* Peter Kwong : Tommy Tong 
* Eric Douglas : "Gule drage"

## Referanser


## Eksterne lenker
*
FIH

**FIH** kan vise

* Forkortelse brukt om Cyberingeniørskolen fra 2006 til 2016
* Forkortelse for Fjellhaug internasjonale Høgskole
* Forkortelse for Det internasjonale hockeyforbundet
* N’djili lufthavn sin IATA-flyplasskode
Bromma Kyrka

**Bromma Kyrka** er en bydel i Västerort i Stockholm. Den tilhører Bromma bydelsområde. Bydelen grenser til Beckomberga, Eneby, Riksby og Norra Ängby.

## Referanser
NRF

**NRF** kan referere til:

* NATO Response Force, multinasjonal militærstyrke
* Norsk Revmatikerforbund, interesseorganisasjon for folk med revmatisme og muskel- og skjelettplager
* Norsk rødt fe, rase av storfe
* *[[Nouvelle Revue Française]]*, tidsskrift
* Norsk Rockforbund interesseorganisasjon for konsertarrangører
* Norsk Rettsmedisinsk Forening, fagorganisasjon for sakkyndige i retten.
* Norsk Restaurantforening
Holmenvær

**Holmenvær** er ei øygruppe i Senja kommune i Troms. Øygruppa ligger i Andfjorden, vest for Grunnfarnes på Senja. Den største øya i øygruppa er Vardøya.

I 1890-årene var Holmenvær det største fiskeværet i Troms, og et av de største fiskeværene i landet. 1050 mennesker hadde tilhold i Holmenvær i 1894. Senere sank folketallet, og i 1941 ble øygruppa avfolket. http://www.torsken.kommune.no/homenvaer-og-oerja.313280-20616.html 

Holmenvær er vernet som landskapsvernområde.

## Eksterne lenker
* Bent Svinnungs padleside om Holmenvær
* Torsken kommune: Holmenvær og Ørja 
* VG: Her er Senjas skjulte perle
* Troms Folkeblad: Staten vurderer kjøp av Holmenvær 
* Harstad Tidende: Torsken kjøper ikke Holmenvær 
* Verneforskrift for Holmenvær landskapsvernområde med dyrelivsfredning
Infinity Systems

**Infinity Systems** er en høyttalerprodusent etablert i 1968.

Infinity har siden oppstarten laget både små høyttalere for bokhyller og store, rene high-end høyttalersystemer for de riktig audiofile. I de større høyttalerne, har det frem til 1998 vært benyttet meget dyre komponenter. Etter at infinity ble overtatt av Harman-konsernet har det i mindre grad vært satset på high-end, og heller på systemer og høyttalere til lavere priser.

Infinity har stått for flere inovative steg innenfor høyttalerproduksjon, som å ta i bruk Neodym magneter, såvel som polypropylene til høyttalerkon.

Per dags dato, har Infinity løsninger for et bredt lydspekter. Infinity strekker seg fra hjemmekino, inkluderende multikanals høyttalerpakker, innebyggingshøyttalere, marineløsninger, såvel som aktive subwoofere og forsterkere for bilbruk. Infinity-komponenter brukes blant annet i Chryslers høykvalitets lydsystemer.

Infinity er med i Harman International Industries.

## Eksterne lenker
* 
* Infinity Classics (Tysk) Oversikt over Infinity sine prestasjoner.
* BobbyShred sin side om eldre Infinity Høyttalere
Fagersjö

**Fagersjö** er en bydel i Söderort i Stockholm kommune. Den ligger i bydelsområdet Farsta. Bydelen grenser til Farsta, Hökarängen, Gubbängen, Högdalen og Rågsved samt til Svartvik i Huddinge kommune. Fagersjö ligger ved innsjøen Magelungen. 

Fagersjö sentrum er gjenstand for en ny detaljplan. Svenska Bostäder vil rive sentrumsbegyggelsen og i stedet oppføre tre høyhus à ca. 9 etasjer på stedet. Dermed vil Fagersjö sentrum bli det første forstadssenteret som rives siden 1960-tallet. Til tross for sterk motstand mot rivingen &ndash; blant annet underskriftskampaner &ndash; ble den nye detaljplanen godkjent av Stadsbyggnadsnämnden 21. juni 2006. Den første sentrumsleiligheten ble revet i løpet av sommeren, og de to siste planlegges revet i løpet av vinteren 2006.
Dekoratør

**Dekoratør** er en flertydig betegnelse på personer som utfører dekorasjoner. Betegnelsen kan vise til personer som utfører 
*blomsterdekorasjoner
*vindusutstillinger
*maling av porselensdekorasjoner

## Se også
* Dekorasjon
Putto

**Putto** (i flertall **putti**), italiensk benevning på en gud i barneskikkelse (av utseende ofte lik en liten engel) fremfor alt en sådan som vises naken i renessansekunsten og i senere kunst.

## Referanser
Farsta

**Farsta** er en bydel i Söderort i Stockholm kommune. Den ligger i bydelsområdet Farsta. Bydelen grenser til Hökarängen, Sköndal, Larsboda, Farsta strand og Fagersjö.

Bydelen er kupert med flere høydedrag omkring sentrum, blant annet kvartalet Fågelö (71 moh.).

## Se også
* Farsta tunnelbanestasjon
* Farsta Centrum

## Historie
Området tilhørte Farsta gård og ble kjøpt av byen i 1912. Man begynte å bygge på slutten av 1950-tallet. Før dette fantes det bare noen småbruk og Hökarängens gård. Farsta ble en bydel i 1926, men omfattet da også de nåværende bydelene Larsboda og Farsta strand, som ble utskilt i 1957.

I 1955 ble generalplanen for Farsta som hadde blitt utarbeidet av Sven Markelius. Planen hadde i prinsippet samme preg som ABC-staden Vällingby, som da var under oppførelse. Også Farsta skulle bli en forstad med arbeidsplasser, boligstrøk og sentrum innenfor samme område. Gatene fikk navn etter steder i Värmländ. Farsta sentrum ble innviet den 23. oktober 1960 og ble raskt Stockholms ledende handelssted. Innvielsen samlet mer enn 100 000 mennesker samt 1 200 særskilt inviterte, med prinsessene Sibylla og Margaretha i spissen. Farsta tunnelbanestasjon som ble innviet den 4. november 1960 ligger på en viadukt over Munkforsplan og Kroppaplan i Farsta sentrum. Etter ombygninger er Farsta sentrum per 2015 Stockholms fjerde største handelssted. Midt i sentrum ligger Farsta torg med salg av frukt, grønnsaker og blomster. Torget ble anlagt som en italiensk piazza.

## Referanser


## Litteratur
* Andersson, Henrik O.; Bedoire, Fredric ([1973] 1977): *Stockholms byggnader: en bok om arkitektur och stadsbild i Stockholm* (3). Stockholm: Prisma. Libris 7406664. ISBN 91-518-1125-1
* Hultin, Olof; Österling, Ola; Perlmutter, Michael ([1998] 2002): *Guide till Stockholms arkitektur* (2. oppl.). Stockholm: Arkitektur Förlag. Libris 8465772. ISBN 91 86050-58-3

## Eksterne lenker
*
Fort

Et **fort** (fra fransk for *sterk* eller *kraftig*) er en mindre, selvstendig befestning eller et hovedstøttepunkt i en større befestningslinje.  I Kystartilleriet er det også navnet på selvstendige anlegg.

## Se også
* Festning
* Borg
* Austrått fort
* Odderøya fort
* Urskog fort
* Møvik fort
Synagogen Kahal Zur Israel

**Synagogen Kahal Zur Israel** var den første synagogen i Amerika, konstruert i 1637 og dens første rabbiner var Isaac Aboab da Fonseca. De gamle ruinene har blitt møysommelig konservert og befinner seg i byen Recife i Pernambuco (Brasil) hvor det nå befinner seg et senter for jødisk kultur i Pernambuco (Centro Cultural Judaico de Pernambuco).

I samlingen befinner det seg informasjon om det jødiske folket i Pernambuco fra den nederlandske perioden (1630&ndash;1654) samt utgravde arkeologiske gjenstander fra synagogen.

Når den nederlandske administrasjonen ble forvist av brasilianerne forverret klimaet seg for jødene og en del bestemte seg for å forlate landet igjen. Noen av disse dro så til den da nederlandske byen Nieuw Amsterdam (nå bedre kjent som New York).

## Eksterne lenker
* 
*  Synagogen Kahal Zur Israel, av José Luiz Mota Menezes 
*  Utgravingen av Synagogen Kahal Zur Israel
*  De brasilianske jødenes start i New York
Ølensvåg

**Ølensvåg** (også brukt *Ølsvågen*) er et tettsted i Vindafjord kommune i Rogaland. Tettstedet har  innbyggere per 1. januar , og ligger i Ølsvågen, som er den innerste delen av Ølsfjorden.

I Ølensvåg ligger mesteparten av industrien i Vindafjord, blant annet bedriftene Westcon, Omega, Ølen Betong, Berge sag og trelast, Granberg Garveri AS og Sandfrakt. I Ølensvåg ligger også Vågen skole som har klassetrinn fra 1.-7.klasse og Lundeneset vidaregåande skole.

Europavei 134 går gjennom Ølensvåg, og riksvei 543 går fra Ølensvåg til Utbjoa.

## Referanser
Lundeneset vidaregåande skole

**Lundeneset vidaregåande skole** er en kristen internatskole i Ølensvåg i Vindafjord, eid av Norsk Luthersk Misjonssamband. Skolen har offentlig godkjenning og eksamensrett for 298 elever og plass til ca. 180 elever i internatet.

Skolen tilbyr studieretningene studiespesialisering, salg, service og reiseliv, IT og medieproduksjon og påbygging til generell studiekompetanse.

Skolen ligger i Ølensvåg i Vindafjord kommune, ca. 45 km øst for Haugesund. 

## Referanser


## Eksterne lenker
* 
*
Fylkesvei 66 (Hedmark)

**Fylkesvei 66 i Hedmark** gikk mellom Trehørningen i Hamar og Alu i Ringsaker kommune. Veiens lengde var 3,5&nbsp;km.

2019 ble veien delstrekninger av fylkesvei 186, fylkesvei 1734 og fylkesvei 1748.

## Kommuner og knutepunkter

* Grønsvebakken bru (fylkesgrense Flagstadelva, 33 m)

* Arnkvern bru (over E6, 75 m)

*  Furnesvegen fra Snarud mot  Pellervika, og mot  Vien i Hamar 

## Referanser


## Eksterne lenker
* Vegvesenets vegkart
Spenningskollaps

**Spenningskollaps** er en ustabilitet som oppstår i overføringsnett for vekselstrøm når forbruket av reaktiv effekt overstiger tilgjengeligheten. Når spenningskollaps inntreffer vil spenningen stadig synke helt til sikkerhetsbrytere i generatorer og overføringsnett slår seg av og kobler ut helt, og hele eller deler av kraftsystemet blir spenningsløst.

For tungt lastede kraftsystemer oppgis nærheten til den maksimale grensen før spenningskollaps inntreffer som lastmargin. Ved svært små endringer i kraftnettet, kan lastmarginene overskrides, og en liten feil vil kunne ha store innvirkninger for svært store deler av strømnettet.

God leveringssikkerhet krever at man har muligheten til å gjøre justeringer i tilfelle feil på overføringslinjer, uten å overskride lastmarginen, og systemer som gjør at en raskt kan avgrense strømbrudd til minst mulig område.
Horngudens tale

**Horngudens tale** er en romanserie på seks bøker skrevet av B. Andreas Bull-Hansen. Handlingen er satt til en tid og en verden som minner om vår egen jernalder.

## Bøkene
**[[Dragens tårer]]*
**[[Brans reise]]*
**[[Han Som Søker]]*
**[[Cernunnos' komme]]*
**[[Der gudene dør]]*
**[[Tazka Kora]]*

## Guder

### Cernunnos
Cernunnos er en av de mest omtalte gudene i Horngudens tale.
Han blir beskrevet som tre ganger så høy som et vanlig menneske, med en arret og muskuløs kropp og et gevir på hodet.

### Kragg
Kragg er klippefolkets gud og blir også kalt «Himmelfuglen». I Dragens tårer dukker han opp tre ganger, hver gang for å hjelpe.

### Mannanan
Mannanan er havguden, og kin-marernes gud.

### Tarkin
Tarkin er kanathenernes gud, også kjent som «lansebæreren». Han bringer liv til Kanath, og hvert tohundrede år når Tarkin er døende sender han sine tjenere ut for å finne «Tarkinar Ethem», kvinnen som er utvalgt til å føde hans barn. Slik blir han gjenfødt, og når Tarkin blir gjenfødt blir Kanath igjen frodig.

## Eksterne lenker
* 
* Bull-Hansen fanside og forum
Foxtrot

**Foxtrot** (skapt 1914 i New York) er en dans i saktere 4/4 takt, først kjent gjennom den amerikanske vaudeville-danseren Harry Fox (født 1882). For å kompensere for manglende kompetanse innen two-step, fant han opp to ekstra *trot* (steg) slik at man, innenfor 4/4-takten fikk en sakte-sakte-kvikk-kvikk sekvens.  Med danse-ensemblet «Dolly Sisters» utførte Fox sine *trot* til ragtime-musikk, på The New York Theater's *Jardin de Danse*, og inspirerte umiddelbart danseparet Vernon Castle og Irene Castle. Det er også hevdet at Castle var tidligere ute (1912) i sin «Bunny-hug» dans til James Reese Europes versjon av W. C. Handys *Memphis blues*.

I løpet av 1915 var dansen blitt meget populær, om enn i en mindre slitsom variant der de to sakte-sakte var omgjort til en enhetlig glidende bevegelse. Danseren skal i den opprinnelige **slowfox** bevare en stødig takt, samtidig som orkesteret beveger seg i en behersket, dog synkopert form, som i jazz. En rolig (til tider gående) «travelling» foxtrot var mulig der det var plass, men populariteten og fulle dansesaler nødvendig-gjorde en «on-the-spot» variant, også kalt «social» dansing. Videreføringer av foxtrot er «Peabody», «Quickstep» og «Roseland foxtrot».

Den nye «Rock around the clock» (1954) av Bill Haley ble ofte tildanset av rasktgående foxtrot, og er således en av de mest populære låtene for denne typen dans.

## Eksterne lenker
* 
* om opphavet til dansen
Führerbefehl

**Führerbefehl** eller **Führererlass** (*befaling/forordning fra Føreren*) var en ordre eller forordning direkte fra Adolf Hitler til sine underordnede.

En viktig rettskilde til ordningen var artikkel 48 i Weimarforfatningen; da Hitler ble rikspresident i 1933 benyttet han seg av denne artikkelen til å utstede «nødforordninger» (*Notverordningen*). De stred ofte både mot øvrig tysk lov, og kunne også være i strid med grunnleggende menneskelige rettigheter.

Ved et riksdagsvedtak av 26. april 1942 ble Hitlers autoritet ytterligere rettslig styrket.

Et eksempel på *Führerbefehl* er ordren kjent som Kommandobefalingen som bestemte at alle spesialstyrker som ble tatt til fange av tyske styrker i Europa eller Afrika skulle henrettes umiddelbart.

## Litteratur
* Martin Moll (utg.): *[http://books.google.de/books?id=Q-4Dw_Bt0zcC&printsec=frontcover#PPP1,M1 „Führer-Erlasse“ 1939–1945]*. (Inneholder samtlige kjente av Hitlers skriftlig gitte direktiver innen områdene stat, parti, økonomi, okkupasjonspolitikk og militærforvaltning, selv om de ikke ble publiserte i Reichsgesetzblatt). Franz Steiner Verlag, Stuttgart 1997, ISBN 3-515-06873-2.
* Schönfelder: *Deutsche Reichsgesetze*, Beck, 1944
* Sartorius: *Sammlung von Reichsgesetzen staats- und verwaltungsrechtlichen Inhalts*, Beck, 1935–37
Fylkesvei 184

**Fylkesvei 184** går mellom Hersau i Ringsaker og Vien i Hamar kommune.

Før den nybygde strekningen mellom Moelv og Brumunddal ble tatt i bruk var strekningen mellom Hersoug og Pellervika del av europavei 6. Strekningen mellom Økelsrud og Bergshøgda er primær fylkesvei.

Frem til 2019 hadde veien betegnelsen fylkesvei 84 (Hedmark).

## Kommuner og knutepunkter

## Referanser




## Eksterne lenker
* Vegvesenets vegkart 
*
Brans reise

***Brans reise*** er en roman skrevet av B. Andreas Bull-Hansen og utgitt i 1998. Det er den andre boken i *[[Horngudens tale]]*. 

## Eksterne lenker

* 
* Bull-Hansen fanside og forum
Dragens tårer

***Dragens tårer*** er en roman av B. Andreas Bull-Hansen og den første boken i Horngudens tale. 

## Handling
Boken handler om Karain, en gutt født med fjær over hele kroppen. Når rykter kommer om demoner i sør blir han drevet vekk fra byen han har levd hele sitt liv i. Han møter skogvordene Loke, Bul, Bile og Vile som har satt ut for å redde verden fra Evigvinteren. Vi følger reisen deres til et folkeferd i sør, som lenge har ventet på en profet. Samtidig må Karain og skorvordene forhindre at vinteren blir evigvarende.

## Eksterne lenker
* 
* Bull-Hansen fanside og forum
Synkope (musikk)

**Synkope** er et begrep i musikk for å beskrive en rytme som faller mellom grunnslagene i en takt.  En 4/4-takt har 4 grunnslag på hver fjerdedel (tell 1-2-3-4).  Over dette kan det spilles, synges eller danses en synkopert rytme. Det vil si at rytmen havner mellom disse grunnslagene og skaper en betoning av en lett del av takten. Dette skaper en effekt av at rytmen blir forskjøvet i forhold til grunnslagene. Rytmen kommer tidligere eller senere enn «forventet». Synkope er meget utbredt i all form for rytmisk musikk f.eks. jazz, rock, bluegrass, pop, folkemusikk, men forekommer også i klassisk musikk. Synkoper er særlig utbredt innen jazz-musikk; så å si all jazz inneholder synkoper.
Han Som Søker

***Han Som Søker*** er den tredje romanen i bokserien Horngudens tale av B. Andreas Bull-Hansen. Bran leder sitt folk mot Stormranden, som ifølge Tirgas folk er verdens ende. Bran har imidlertid i drømme sett et land på den andre siden, men han plages selv av tvil og uro.

## Eksterne lenker
* 
* Bull-Hansen fanside og forum
As Salam al Amiri

**As Salam al Amiri** er Qatars nasjonalsang. Teksten er skrevet av Sheikh Mubarak bin Saïf al-Thani, og melodien er laget av Abdul Aziz Nasser Obaidan.

## Norsk oversettelse
:Sverger til Gud som oppreiste skyene
:Sverger til Gud som  spredde ut lyset
:Qatar vil alltid være fritt
:Opphøyet av sjelene til de troskyldige
:Går foran med manerene til de overlegne,
:Og fremskreder ved Profetenes ledelse
:I mitt hjerte,
:Qatar er et land med ære og verdighet.
:Qatar er et land av de første menn,
:Som beskytter oss i tider med elendighet,
:Og kan være duer i tider med fred,
:Krigere er de i tider med ofring.

## Arabisk transkripsjon

## Arabisk

## Eksterne lenker
* 
* Instrumental versjon av Nasjonalsangen
Uthus

Et **uthus** er en gårdsbygning som ikke er bebodd av folk.

Historisk sett bodde folk og dyr i samme hus. Senere ble det bygd egne hus for dyr og spesialiserte funksjoner. Disse fikk navnet uthus. Husbondfolket bodde i våningshuset, mens tjenestefolk og tyende gjerne sov sammen med dyra eller i hemser, klever og loft over. Dyra avga varme slik at det ble mere komfortabelt vinterstid.

## Se også
* Anneks (bygning), begrep brukt om tilleggsbygninger som kan omfatte både uthus og bygninger bebodd av folk
* Bod
* Skytje
* Skur, en mindre, enkel og primitiv bygning som i hovedsak brukes til å oppbevare ting og gjenstander
* Utedass
Bratlikollen Boligsameie

**Bratlikollen Boligsameie** ligger på Brattlikollen (strøket har faktisk fått sitt navn fra boligsameiet) i bydel Nordstrand i Oslo og består av 308 selveierleiligheter i Libakkfaret, Libakkveien og Sandstuveien. Sameiet ligger like ved Brattlikollen T-banestasjon.

## Bygging

Bratlikollen stammer fra et område på Ryen gård i Enebakkveien 116. I 1950 ble det dannet et selskap med boligbygging som formål. Aksjekapitalen var på  og selskapets navn var AS Bratlikollen. Selskapet besluttet å kjøpe et større tomteareale for bebyggelse. Det ble reist noen brakker samt et forretningsbygg i Sandstuveien 46. Etter en rekke eierskifter internt i aksjeselskapet, ble byggingen av boligsameiet påbegynt i 1953. Den totale byggesum var ca. 

## Den første tiden

Den første innflytting i Bratlikollen Boligsameie fant sted i februar 1954, i Libakkfaret 1-3. Deretter gikk byggingen slag i slag, fram til siste innflytting i 1956.

## ''Kollenytt''
I de første årene var *Kollenytt* en lokalavis for beboerne. Det var mye å informere om i de første årene – nye blokker ble ferdiggjort – nye naboer flyttet inn – det var stor dugnad, og etter hvert ble det flere ulike arrangementer for store og små. Avisen kom uregelmessig, men var populær. Fra 1959 kom Kollenytt fast 4 ganger i året. Bladet inneholdt ikke bare kunngjøringer og nyheter, men også innlegg fra beboere som tok opp aktuelle saker til diskusjon. Bladet utkom i 1955-1960.

## Selveierseksjonering
Den 29. november 1982 var det ekstraordinær generalforsamling i AS Bratlikollen og samtidig stiftelse av Bratlikollen Boligsameie. Etter generalforsamlingen betalte hver boligenhet inn  for å bli selveier av sin egen leilighet.

## Eksterne lenker
* 
* Brattlikollen Boligsameie – hjemmeside